In en om die huis: Aartappelpoeding met karamelvla
4 groot aartappels, geskil 125 ml (½k) sagte botter 6 eiers 250 ml (1 k) suiker 750 ml (3 k) karringmelk 250 ml (1 k) room 10 ml (2 t) vanieljegeursel 10 ml (2 t) amandelgeursel 60 ml (¼k) koekmeel 6 kardamompeule, gekneus 4 stukke pypkaneel
Voorverhit oond tot 180 °C en smeer ’n groot tertbak met botter. Kook aartappels in soutwater tot gaar. Voeg botter by en druk fyn tot baie glad. Klits eiers en suiker 10 minute saamtot lig en dik. Voeg karringmelk, room en geursels by en klits goed. Sif meel oor en klop goed. Roer kardamom en kaneel by en skep in bak. Bak sowat 50-60 minute tot goudbruin. Lewer 10 porsies.
Karamelvla: Maak dun vla volgens aanwysings op houer. Sodra gaar, klits ’n paar eetlepels karamelkondensmelk daarby in. Moenie vla weer kook ná kondensmelk bygevoeg is nie, maak net warm tot onder kookpunt.